Bezeo bet an aotrou Klerg unan eus ar  Vreizhuheliz-se hag o deus desket ar brezhoneg ha graet dioutañ o yezh neo ket yezh o chalon pe yezh ar sul, met o yezh berr-ha-berr, klok-ha-klok. Beleg e oa Klerg, ken-se e labouras da reiñ de genvreudeur, a-hed un 2 000 pajennad bennak, peadra dober o lidoù hag o fedennoù: emañ bremañ Imbourch ouzh o adembann. Gant an emsaverien e vo eñvoret Klerg evel prezidant kentañ Kuzul Ar Brezhoneg ha rener Barr-heol: a bep seurt pennadoù a savas evit 100 niverenn ar gelaouenn-se, etre 1953 ha 1978 - 25  bloaz ez-resis. El levr kentañ-mañ e kinnigomp, tennet eus Barr-Heol hag eus Al Liamm, e zanevelloù : donezonet e oa an aotroù Klerg evit skrivañ, anezhañ ur mestr asur war ar yezh. Levrioù all a zeuio da heul, rak liesseurt eo bet e oberenn, ha bepred talvoudus.  E Prevael- e menez Breizh-Uhel - eo bet ganet Marsel Klerg, 1912; e Bear - e Breizh-Izel - ez eo marvet, 1984. Gorre-Breizh ha Goueled-Breizh en daou benn eus chadenn e vuhez, gouestlet en he fezh da servij ar vro.